pythainlp/thai-wiki-dataset-v4 huggingface dataset:
Anthracoceros

Anthracoceros เป็นสกุลของนกจำพวกนกเงือก จัดเป็นนกเงือกขนาดเล็ก พบกระจายพันธุ์ในภูมิภาคเอเชียอาคเนย์ ประกอบด้วย
โดยคำว่า "Anthracoceros" มาจากภาษากรีกคำว่า ανθραξ (anthrax) หมายถึง "ถ่านหินดำ" และ κερος (kerōs) หมายถึง "เขาสัตว์"
สนธิสัญญาลิสบอน

สนธิสัญญาลิสบอน  เป็นความตกลงระหว่างประเทศซึ่งแก้ไขเพิ่มเติมสนธิสัญญาสองฉบับที่เป็นรากฐานทางกฎหมายของสหภาพยุโรป (EU) อันได้แก่สนธิสัญญามาสทริชท์ (พ.ศ. 2536) และ สนธิสัญญาโรม (พ.ศ. 2501) สนธิสัญญาลิสบอนได้รับการลงนามโดยผู้แทนจาก 28 รัฐสมาชิกในวันที่ 13 ธันวาคม พ.ศ. 2550 และเริ่มบังคับใช้ในวันที่ 1 ธันวาคม พ.ศ. 2552
สาระสำคัญที่เปลี่ยนแปลงไป อาทิ การลงมติในคณะมนตรีแห่งสหภาพยุโรป จากเดิมใช้ระบบแบ่งช่วงประชากรเพื่อกำหนดจำนวนเสียงลงคะแนน มาเป็นระบบคะแนนเสียงถ่วงน้ำหนักตามประชากรของแต่ละประเทศ การใช้ระบบใหม่นี้ทำให้บรรดาชาติที่มีประชากรเป็นอันดับต้น ๆ อย่าง เยอรมนี, ฝรั่งเศส, สหราชอาณาจักร, อิตาลี, สเปน ได้รับผลประโยชน์จากอำนาจลงคะแนนที่เพิ่มขึ้น ในขณะที่ชาติที่มีประชากรน้อยสูญเสียอำนาจในการลงคะแนนบางส่วนไป สนธิสัญญาฉบับนี้ยังเปิดทางให้มีร่างกฎหมายสหภาพว่าด้วยสิทธิ ซึ่งบังคับใช้เป็นกฎบัตรสิทธิขั้นพื้นฐาน และยังระบุถึงสิทธิของรัฐสมาชิกที่จะออกจากการเป็นสมาชิกภาพไว้อย่างชัดแจ้ง
อิงครัต ดำรงค์ศักดิ์กุล

อิงครัต ดำรงค์ศักดิ์กุล (เกิด 5 กุมภาพันธ์ พ.ศ. 2546) ชื่อเล่น ริว เป็นนักแสดงเด็กชาวไทย เริ่มมีผลงานงานการแสดงในวัย 9 ขวบ จากการแสดงละครโทรทัศน์ และภาพยนตร์ซึ่งได้รับบทพระเอกในวัยเด็ก เริ่มมีชื่อเสียงจากการแสดงภาพยนตร์เรื่อง พี่ชาย My Hero และละครซีรีส์เรื่อง รุ่นพี่ Secret Love จบการศึกษาจากโรงเรียนเซนต์คาเบรียล (รุ่นที่ 100) ปัจจุบันกำลังศึกษาอยู่ที่ คณะนิเทศศาสตร์ จุฬาลงกรณ์มหาวิทยาลัย
ประวัติ.
ริว อิงครัต เกิดเมื่อวันที่ 5 กุมภาพันธ์ พ.ศ. 2546 เป็นทั้งนักแสดง และพรีเซนเตอร์เด็กชาวไทย เริ่มเข้าสู่วงการด้วยวัยเพียง 9 ปี จากการถ่ายโฆษณา และแสดงละครโทรทัศน์ ภาพยนตร์ โดยเริ่มมีผลงานการแสดงครั้งแรกจากเรื่อง ลูกทาส โดยรับบทเป็นพระเอกในวัยเด็ก ออกอากาศทางช่อง 3 หลังจากนั้นก็มีผลงานการแสดงละครโทรทัศน์อีกมากมาย ได้แก่ ไฟรักเพลิงแค้น, หวานใจนายจิตระเบิด, เล่ห์รตี เป็นต้น 
ผลงานที่เป็นที่รู้จัก จากภาพยนตร์เรื่อง พี่ชาย My Hero โดยรับบทเป็น โอ๊ต (วัยเด็ก) ทั้งนี้ยังสามารถคว้ารางวัลนักแสดงสมทบชายยอดเยี่ยม จากเวทีรางวัลภาพยนตร์แห่งชาติ สุพรรณหงส์ ครั้งที่ 25 อีกด้วย ถือเป็นนักแสดงเด็กที่มีความสามารถอีกคนในวงการบันเทิง
การรับบทนักแสดงนำ Billing 1 (Billing 1หรือ First billed หมายถึงลำดับแรกของนักแสดงที่ระบุไว้ในเครดิตเปิดของภาพยนตร์ โปสเตอร์ การโปรโมทผ่านสื่อ) ในผลงานดราม่าจากเรื่อง HATETAG the project EP.5 #ImWithYou ได้รับการชื่นชมด้านฝีมือการแสดงจากผู้ชมมากมาย และภายหลังได้กลับมาแสดงภาพยนตร์อีกครั้งในเรื่อง เพื่อน(ไม่)สนิท ซึ่งเป็นการแสดงที่เสริมสร้างความน่าสนใจในบทบาทได้เป็นอย่างดี
ในปี 2567 มีผลงานหลักคือซีรีส์ I Saw You In My Dream เธอ ฉัน ฝัน เรา ซึ่งได้รับเลือกเป็น Billing 1 อีกทั้งยังได้รับเกียรติให้เป็น ผู้อัญเชิญป้ายจุฬาลงกรณ์มหาวิทยาลัย ในงานฟุตบอลประเพณีจุฬา-ธรรมศาสตร์
ยูฟ่าคัพ 2001 นัดชิงชนะเลิศ

ยูฟ่าคัพ 2001 นัดชิงชนะเลิศ เป็นการแข่งขันฟุตบอลระหว่างลิเวอร์พูลของอังกฤษ และ เดปอร์ติโบอาลาเบสของสเปน เมื่อวันที่ 16 พฤษภาคม 2001 เพื่อหาผู้ชนะของ ยูฟ่าคัพ ฤดูกาล 2000-01 ณ สนาม เว็สท์ฟาเลินชตาดีอ็อนในเมืองดอร์ทมุนท์ ประเทศเยอรมัน
เส้นทางสู่รอบชิงชนะเลิศ.
ลิเวอร์พูล.
ลิเวอร์พูลมีคุณสมบัติในการเข้ารอบด้วยการจบอันดับ 4 ของพรีเมียร์ลีก นัดแรกของลิเวอร์พูลนั้นแข่งขันกันกับทีมราบิด บูคาเรสต์ของโรมาเนีย นัดแรก ลิเวอร์พูลเอาชนะได้ 0-1 จากประตูของนิค แบมบลี และนัดที่ 2 0–0 ทำให้ผ่านเข้ารอบ 2 ไปในรอบ 2 ลิเวอร์พูลต้องเจอกับ สโลวาน ลิเวอร์เลต จากเช็ค โดยนัดแรกชนะได้ 1–0 จากประตูของเอมีล เฮสกีย์และนัดที่ 2 ชนะ 3–2 จากประตูของ นิค แบมบลี เอมีล เฮสกีย์ และ ไมเคิล โอเวน ทำให้ผ่านเข้าสู่รอบ 3 ไปและในรอบ 3 ลิเวอร์พูลต้องเจอกับ โอลิมเปียกอสจากกรีซ นัดแรกนั้นลิเวอร์พูลเสมอ 2–2 จากประตูของนิค แบมบลี และ สตีเวน เจอร์ราร์ด และนัดที่ 2 ชนะ 2-0 จากประตูของ นิค แบมบลี และ เอมีล เฮสกีย์ ทำให้ผ่านเข้าสู่รอบ 4 ไปและในรอบ 4 ลิเวอร์พูลต้องเจอกับ โรมาจากอิตาลี นัดแรก ลิเวอร์พูลเอาชนะได้ 2–0 จากประตูของไมเคิล โอเวน ทั้ง 2 ลูก และนัดที่ 2 นั้นลิเวอร์พูล แพ้ โรมา 0–1 แต่ผลรวม 2 นัดลิเวอร์พูลชนะทำให้ผ่านเข้าสู่รอบก่อนรองชนะเลิศไป ในรอบก่อนรองชนะเลิศ ลิเวอร์พูลต้องเจอกับ โปร์ตู จากโปรตุเกส นัดแรก เสมอ 0–0 และนัดที่ 2 ชนะ 2–0 จากประตูของ แดนนี่ เมอร์ฟีย์ และ ไมเคิล โอเวน ทำให้ผ่านเข้ารอบรองชนะเลิศและในรอบรองชนะเลิศ ลิเวอร์พูลต้องเจอกับ ยักษ์ใหญ่อย่างบาร์เซโลนา และลิเวอร์พูลก็เอาชนะได้ 1–0 จากนัดแรก 0–0 และนัดที่ 2 0–1 จากประตูของ แกรี่ แมตออร์เตอร์ ทำให้ผ่านเข้ารอบชิงชนะเลิศไป
อาลาเบส.
อาลาเบสมีคุณสมบัติในการเข้ารอบด้วยการจบอันดับ 6 ของ ลาลิกา ฤดูกาล 1999-00 และเป็นครั้งแรกที่ได้แข่งขันในถ้วยยุโรป นัดแรกของอาลาเบสนั้นแข่งขันกันกับทีมกาเซียนเทปสปอร์ ของตุรกี นัดแรก (เหย้า) เสมอ 0–0 และนัดที่ 2 (เยือน) อาลาเบสเอาชนะได้ 4-3 โดยผลรวมชนะ 4–3 ทำให้ผ่านเข้ารอบ 2 ไปในรอบ 2 อาลาเบสต้องเจอกับ ลีลล์สตรอม จากนอร์เวย์ โดยนัดแรก (เยือน) ชนะได้ 3–1 และนัดที่ 2 (เหย้า) เสมอ 2–2 โดยผลรวมชนะ 5-3 ทำให้ผ่านเข้าสู่รอบ 3 ไปและในรอบ 3 อาลาเบสต้องเจอกับ โรเซนบอร์ก บีเคจากนอร์เวย์ เช่นกัน นัดแรก (เหย้า) นั้นอาลาเบสเสมอ 1–1 และนัดที่ 2 (เยือน) ชนะ 3–1 ทำให้ผ่านเข้าสู่รอบ 4 ไปและในรอบ 4 อาลาเบสต้องเจอกับ อินเตอร์มิลาน นัดแรกเสมอ 3–3 และนัดที่ 2 นั้นอาลาเบส ชนะ 2–0 ทำให้เข้ารอบไป ในรอบก่อนรองชนะเลิศ อาลาเบสต้องพบกับ ราโยบาเยกาโน ทีมร่วมลีกลาลิกา นัดแรก ชนะ 3–0 และนัดที่ 2 แพ้ 1–2 โดยผลรวม 4-2 ทำให้เข้ารอบรองชนะเลิศและในรอบรองชนะเลิศ อาลาเบสต้องเจอกับ แอร์สเทอเอฟเซไคเซอร์สเลาเทิร์น และอาลาเบสก็เอาชนะได้ 9–2 จากนัดแรก 5–1 และนัดที่ 2 4–1 ทำให้ผ่านเข้ารอบชิงชนะเลิศไป
แมตซ์.
ช่วงต่อเวลาพิเศษ.
ในช่วงต่อเวลาพิเศษ 30 นาทีหลังในเกม 90 นาที เสมอกัน โดยอาลาเบสเป็นรองเรื่องตัวผู้เล่นเนื่องจากมาตโก้ โมเชรินที่ลงมาเป็นตัวสำรองนั้นโดนใบแดงไล่ออกจากสนามโดยในช่วงที่ลิเวอร์พูลได้ประตูนั้นเกิดจากลูกฟรีคิกที่แกรี่ แมตออร์เตอร์โยนเข้าไปแล้วเดฟ กิลล์ พยายามที่จะโหม่งสะกัดเพื่อไห้ออกหลังแต่กลับกลายเป็นโหท่งเข้าประตูตัวเองทำให้ลิเวอร์พูลชนะ 5-4 เนื่องจากกฎโกลเดนโกลซึ่งใช้ในช่วงนั้นก็คือหากในช่วงต่อเวลาพิเศษฝ่ายใหนทำประตูได้จะเป็นผู้ชนะในทันที
ทากาชิมะ

ทากาชิมะ (; โรมาจิ: "Takashima-shi") เป็นนครในจังหวัดชิงะ ประเทศญี่ปุ่น ตั้งอยู่ทางทิศตะวันออกเฉียงเหนือของนครเกียวโตไปราว 50 กิโลเมตร เป็นเมืองที่มีความพิเศษเนื่องจากตั้งอยู่ทางทิศตะวันตกริมทะเลสาบบิวะ ได้รับการจัดตั้งขึ้นเป็นเทศบาลนครเมื่อวันที่ 1 มกราคม ค.ศ. 2005 จากการควบรวมเมืองทากาชิมะ เมืองอาโดงาวะ เมืองอิมาซุ เมืองมากิโนะ และเมืองชิงอาซาฮิเข้าด้วยกัน
ซวอตือ

ซวอตือ (อักษรย่อ: zł; รหัสสากลตาม ISO 4217: PLN) เป็นสกุลเงินและเงินตราที่ชำระหนี้ได้ตามกฎหมายของประเทศโปแลนด์ สามารถแบ่งได้เป็น 100 กรอช ("gr") เป็นสกุลเงินที่มีการแลกเปลี่ยนมากที่สุดในยุโรปกลางและตะวันออก และมีการแลกเปลี่ยนในตลาดเงินตราต่างประเทศมากเป็นอันดับที่ 22
หลังจากอัตราเงินเฟ้อในช่วงต้นคริสต์ทศวรรษ 1990 จึงมีการเปลี่ยนแปลงค่าเงิน และในวันที่ 1 มกราคม ค.ศ. 1995 เงินราคา 10,000 ซวอตือเก่า (PLZ) จึงกลายเป็นหนึ่งซวอตือใหม่ (PLN) นับตั้งแต่นั้นมา สกุลเงินนี้ยังมีค่าเงินค่อนข้างคงที่ โดยมีอัตราแลกเปลี่ยนผันผวนระหว่าง 4 ถึง 5 ซวอตือต่อหนึ่งยูโร ประเทศโปแลนด์หันมาใช้สกุลเงินยูโรเนื่องจากเป็นสมาชิกสหภาพยุโรป ณ ค.ศ. 2022 ผลโพลกล่าวแนะว่าชาวโปแลนด์เกือบ 60% สนับสนุนให้นำสกุลเงินยูโรมาแทนที่ซวอตือ
ชื่อและรูปพหุพจน์.
ศัพท์ เป็นคำคุณศัพท์ที่มาจากคำนาม ซึ่งแปลว่าทองในภาษาโปแลนด์ ศัพท์นี้มีรูปพหุพจน์สองรูป ได้แก่ และ โดยมีวิธีการใช้งาน ดังนี้:
เศษส่วนเขียนเป็น และ เช่น 0.1 złotego; 2.5 złotego เป็นต้น
สัญลักษณ์.
สัญลักษณ์สกุลเงินซวอตือคือ zł ซึ่งประกอบด้วยอักษรตัวพิมพ์เล็กของ z และ ł ที่มาจากอักษรสองตัวแรกของ ส่วนสัญลักษณ์ของกรอชเขียนด้วย gr ตัวพิมพ์เล็ก
ธนบัตร.
ธนบัตรมีความยาวตั้งแต่ 120 ถึง 150 มิลลิเมตร และกว้างจาก 60 ถึง 75 มิลลิเมตร ความยาวเพิ่มขึ้น 6 มม. และกว้างเพิ่มขึ้น 3 มม. ตามค่าธนบัตรที่เพิ่มขึ้น ด้านหน้ามีพระบรมสาทิสลักษณ์พระมหากษัตริย์โปแลนด์หรือเครื่องราชกกุธภัณฑ์; ประมุขแห่งรัฐบนธนบัตรเรียงตามลำดับเวลา ด้านหลังมีแลนด์มาร์กที่สำคัญ เหรียญยุคแรก หรือวัตถุสำคัญจากประวัติศาสตร์โปแลนด์
บนธนบัตรมีตราแผ่นดินของโปแลนด์ที่ไม่มีอาร์ม กับลายเซ็นของประธานาธิบดีและลายเซ็นเหรัญญิกธนาคารแห่งชาติโปแลนด์
โลกเสมือนจริง

"โลกเสมือนจริง" เป็นซิงเกิลในปี พ.ศ. 2557 ของนักร้อง บอย พิษณุ นิ่มสกุล สังกัดค่ายสหภาพดนตรี ประพันธ์เนื้อร้อง ทำนอง และเรียบเรียงโดย ทะเลคราม ออกจำหน่ายในวันที่ 21 กรกฎาคม พ.ศ. 2557 
โดยเป็นเพลงที่พูดถึงเมื่อความรักที่เคยสวยงาม กลายเป็นแค่อดีต คนที่คิดว่าใช่กลับเดินจากไปโลกที่เต็มไปด้วยความฝัน กลับเป็นโลกที่ไม่มีอยู่จริง กลายเป็นโลก..ที่ต้องใช้ชีวิตเพียงลำพังเป็นเพียงแค่ “โลกเสมือนจริง”
การตอบรับ.
เพลง "โลกเสมือนจริง" ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็มชาร์ต ท็อป 20 ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต.
!align="left"|ชาร์ต (พ.ศ. 2558)
!align="center"|อันดับสูงสุด
!อ้างอิง
บ้านขัติยะวรา

บ้านขัติยะวรา ตั้งอยู่เขตกำแพงเมืองเกำแพร่ (ถนนหลังเรือนจำจังหวัดแพร่) อำเภอเมือง จังหวัดแพร่ เป็นบ้านของเจ้าน้อยโข้ และเจ้ากาบแก้ว ขัติยะวรา (พี่สาวหลวงพงษ์พิบูลย์ (เจ้าน้อยพรหม วงศ์พระถาง) อดีตกรมการพิเศษจังหวัดแพร่) ผู้สืบเชื้อสายมาจากอดีตเจ้าผู้ครองนครแพร่ 
ประวัติ.
บ้านขัติยะวรา เป็นของเจ้าน้อยโข้ และเจ้ากาบแก้ว ขัติยะวรา ไม่มีหลักฐานปีที่สร้างขึ้นอย่างแน่ชัด แต่จากการสันนิษฐานคาดว่าจะสร้างในราวปี พ.ศ. 2466 หลังจากสร้างบ้านวงศ์พระถาง สันนิษฐานว่าสร้างโดยช่างฝีมือชาวจีน โดยบ้านหลังนี้เป็นเรือนแบบขนมปังขิง ตัวบ้านตกแต่งด้วยลายฉลุในส่วนของเชิงชาย หน้าจั่วกรอบประตูอย่างสวยงามเป็นอาคารชั้นเดียวใต้ถุนสูง มุงหลังคาด้วยไม้แป้นเกล็ด ทาสีครีมน้ำตาล และเหลือง ตัวอาคารมีหน้ามุขยื่นออกมา และมีบันไดทางขึ้นด้านหน้าซึ่งต่อมาได้รื้อถอนออกไปไว้ด้านหลังเพื่อความสะดวกในการใช้สอย ตัวบ้านแบ่งออกเป็น 3 ห้อง คือ ห้องกลางเป็นห้องโถงรับแขก และทั้งสองข้างเป็นห้องนอน ด้านหลังบ้านต่อด้วยชานไปสู่ห้องครัว ตรงกาลงชานมีการสร้างศาลาอเนกประสงค์ปัจจุบันมีการต่อเติมบริเวณชานเพื่อเป็๋นที่พัก และห้องทำงาน
สถาปัตยกรรม.
บ้านขัติยะวรา เป็นสถาปัตยกรรมแบบขนมปังขิงตกแต่งด้วยลายฉลุในส่วนของเชิงชาย หน้าจั่วกรอบประตูอย่างสวยงาม มุงหลังคาด้วยไม้แป้นเกล็ด ทาสีครีมน้ำตาล และเหลือง ตัวอาคารมีหน้ามุขยื่นออกมา
บ้านวงศ์พระถาง

บ้านวงศ์พระถาง ตั้งอยู่ที่ถนนเจริญเมือง ตำบลในเวียง อำเภอเมือง จังหวัดแพร่ ซึ่งเป็นแหล่งการค้าที่สำคัญของเมืองแพร่ในอดีต เป็นบ้านของเจ้าเสาร์ วงศ์พระถาง อดีตข้าราชการกรมป่าไม้ (น้องชายของหลวงพงษ์พิบูลย์ (เจ้าน้อยพรหม วงศ์พระถาง) อดีตกรมการพิเศษจังหวัดแพร่) ผู้สืบเชื้อสายมาจากอดีตเจ้าผู้ครองนครแพร่ 
ประวัติ.
บ้านวงศ์พระถาง เป็นบ้านของเจ้าเสาร์ วงศ์พระถาง สร้างเสร็จประมาณปีพ.ศ. 2467 และเป็นบ้านเจ้าหลังสุดท้ายในจังหวัดแพร่ที่สร้างในแบบเรือนขนมปังขิง โดยตระกูลวงศ์พระถางได้นำแบบคุ้มวงศ์บุรีมาดัดแปลงให้มีขนาดเล็กลง และมีทรงสูงขึ้น โดยสันนิษฐานว่าช่างที่สร้างน่าจะเป็นช่างที่ได้รับการถ่ายทอดฝีมือมาจากชาวจีนที่สร้างคุ้มวงศ์บุรี โดยมีลูกมือเป็นชาวขมุ ต่อมาตกทอดเป็นของเจ้าน้อยอินทรวง วงศ์พระถาง บุตรชาย ซึ่งรับข้าราชการเป็นนายสัตวแพทย์ที่จังหวัดแพร่
ปัจจุบันบ้านวงศ์พระถางได้รับการดูแลเป็นอย่างดีโดยคุณยายสมศรี วงศ์พระถาง ภรรยาเจ้าน้อยอินทรวง วงศ์พระถาง
สถาปัตยกรรม.
บ้านวงศ์พระถาง เป็นสถาปัตยกรรมแบบขนมปังขิง ตัวบ้านเป็นอาคารไม้ชั้นเดียวใต้ถุนสูง ทาสีฟ้า ตืดขอบสีน้ำตาล หลังคาเป็นทรงมนิลา มีการประดับตกแต่งลายฉลุแบบขนมปังขิงบริเวณหน้าจั่ว และหลังคามุงด้วยกระเบื้องปูน รูปว่าว โดยหล่อขึ้นเอง ชายคาประดับด้วยลายฉลุ บ้านถูกแบ่งออกเป็น 2 ห้อง ห้องพักรับรองแขก 2 ห้อง ห้องเก็บของ 1 ห้อง และมีส่วนที่เชื่อมต่อเป็นชานบ้านออกไปด้านหลัง และมีห้องครัวอีก 1 ห้อง ซึ่งเชื่อมกับยุ้งข้าวขนาดใหญ่ บ้านหลังนี้มีบันไดทางขึ้นอยู่ในบ้าน และด้านหลังบ้านติดกับยุ้งข้าว ส่วนใต้ถุนบ้าน เป็นใต้ถุ่นโล่งซึ่งปัจจุบันมีการต่อเติมเพื่อใช้เป็นที่เก็บของ
สิทธิโชค อักษรนันทน์

อิทธิพัทธ์ อักษรนันทน์ หรือ สิทธิโชค อักษรนันทน์ ชื่อเล่น แดง เป็นนักแสดงชายชาวไทย เจ้าของวลีเด็ดจากโฆษณายาบรรเทาริดสีดวงทวารหนักตราปลามังกรว่า "ก็ลมมันเย็น"
ประวัติ.
อิทธิพัทธ์ อักษรนันทน์ เกิดเมื่อวันที่ 22 เมษายน พ.ศ. 2497  มีบุตรธิดาทั้งหมด 3 คน หนึ่งในนั้นคือ จิ๊บ กุลธิดาฐ์ อักษรนันทน์ หรือ จิ๊บ หินกลิ้ง นักแสดงและนักร้อง
อิทธิพัทธ์ได้ล้มป่วยด้วยอาการหัวใจวาย และน้ำท่วมปอดเฉียบพลัน ถูกส่งตัวเข้ารับการรักษาที่โรงพยาบาลเสรีรักษ์ จนกระทั่งมีอาการดีขึ้น และได้กลับมาพักฟื้นต่อที่บ้าน ก่อนที่จะจากไปอย่างสงบเมื่อช่วงเช้าของวันที่ 13 มีนาคม พ.ศ. 2564
วันที่ 17 มีนาคม 2564 สรนันท์ ร.เอกวัฒน์ เข้าร่วมพิธี ฌาปนกิจศพ ที่ วัดชลประทานรังสฤษดิ์ จังหวัดนนทบุรี
การเดินทาง (เพลงสุชาติ แซ่เห้ง)

"การเดินทาง (Backpack)" เป็นซิงเกิลในปี พ.ศ. 2557 ของนักร้องชาติ สุชาติ จากเวทีเดอะวอยซ์ไทยแลนด์ สังกัดค่ายวอทเดอะดัก ประพันธ์เนื้อร้องโดย ชาติ สุชาติ ทำนองโดย-เรียบเรียงโดย ชาติ สุชาติ ,โกมล บุญเพียรผล ออกจำหน่ายในวันที่ 13 สิงหาคม พ.ศ. 2558
จุดเริ่มต้นของเพลงเกิดขึ้นขณะที่ชาติได้เดินทางไปเที่ยวยังที่ที่หนึ่งในเมืองไทย ระหว่างนั่งรถก็คิดถึงเรื่องความรักและการ?เดินทางว่า ถ้าคนสองคนมีความเข้าใจและอดทน ก็จะทำให้ความรักและการเดินทางมีความสุข เพลงนี้เปรียบการเดินทางกับความรัก ถ้าต่างคนต่างเข้าใจการเรียนรู้ก็จะทำให้คนสองคนไปด้วยกันได้ดี
การตอบรับ.
เพลง การเดินทาง (Backpack) ได้อันดับสูงสุด 13 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 27 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
นกเงือกโหนกเล็ก

นกเงือกโหนกเล็ก เป็นสกุลของนกเงือก ที่ใช้ชื่อวิทยาศาสตร์ว่า "Rhyticeros" จัดเป็นนกเงือกขนาดใหญ่ กระจายพันธุ์ในป่าของภูมิภาคเอเชียอาคเนย์จนถึงหมู่เกาะโซโลมอน บางครั้งอาจรวมอยู่ในสกุล "Aceros" และบางครั้งสกุล "Aceros" เอง ก็ถูกจัดให้รวมอยู่ในสกุลนี้ สกุล "Aceros" จึงเหลือเพียงแค่นกเงือกคอแดงซึ่งเชื่อว่ามีบรรพบุรุษร่วมกันเมื่อกว่า 29 ล้านปีก่อน นกเงือกคอแดงจึงเหลือเป็นสกุลเดียวเท่านั้น 
ทุกชนิดในสกุลนี้ มีลักษณะเด่น คือ โหนกบนกรามบนและส่วนหัวมีขนาดเล็ก และส่วนใหญ่มีกรามและโหนกสีขาวคล้ำ ทั้งสองเพศมีขนสีดำ แต่ส่วนหัวและลำคอของตัวผู้มีสีขาวหรือสีแดง หางเป็นสีขาวยกเว้นในนกเงือกซุมบา ซึ่งเป็นสีดำ หนังบริเวณลำคอย่นสีฟ้าเห็นได้ชัดเจน ยกเว้นตัวผู้ที่มีถุงใต้คอสีเหลือง
การจำแนก.
นกเงือกบางชนิดในสกุลนี้สูญพันธุ์จากเกาะลีฟูในหมู่เกาะลอยัลตีเมื่อ 30,000 ปีก่อน เดิมเคยถูกจัดให้อยู่ในสกุล "Aceros" แต่นักชีววิทยาส่วนจัดให้อยู่ในสกุล "Rhyticeros"
กีฬาจักรยานในโอลิมปิกฤดูร้อน 2016 – รอบคัดเลือก

กีฬาจักรยานในโอลิมปิกฤดูร้อน 2016 – รอบคัดเลือก เป็นการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
การคัดเลือก.
การคัดเลือกของการแข่งขันรอบคัดเลือกของการแข่งขันกีฬาจักรยาน ในกีฬาโอลิมปิกฤดูร้อน 2016
ปล. คิดถึง

"ป.ล. คิดถึง (P.S. I Miss You)" เป็นซิงเกิลในปี พ.ศ. 2557 ของนักร้องสิงโต นำโชค สังกัดค่ายวอทเดอะดัก ประพันธ์เนื้อร้องโดย สิงโต นำโชค ,สถาปัตย์ ธีรนิตยภาพ (ตั้ม โมโนโทน) ทำนองโดย สิงโต นำโชค และเรียบเรียงโดย Kijjaz (กิจจาศักดิ์ ตริยานนท์) ออกจำหน่ายในวันที่ 3 กันยายน พ.ศ. 2558
เพลงนี้พูดถึงช่วงเวลาหนึ่งที่ไม่ได้เจอใค­รบางคนที่เรารอคอยนานแสนนาน แล้วกลับมาเจอกัน ทุกตัวอักษรของเนื้อเพลงใส่ความคิดถึง ดีใจ มีความสุขล้น ที่ได้กลับมายืนตรงหน้ากันอีกครั้ง เหมือนอารมณ์ห่างจากเพื่อนสนิท ห่างบ้านเกิด ห่างพ่อแม่ญาติสนิทมาไกลแสนไกลแล้วได้กลับ­มาพบกัน คุยกัน กอดกัน บวกกับเมโลดี้ที่สนุก
ส่วนมิวสิกวีดิโอนี้เผยแพร่ครั้งแรกในวันที่ 5 ตุลาคม พ.ศ. 2558
การตอบรับ.
เพลง "ป.ล. คิดถึง (P.S. I Miss You)" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 4 ตุลาคม พ.ศ. 2558 และอันดับสูงสุด 8 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 21 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทางด่วนแบบสองช่องจราจร

ทางด่วนแบบสองช่องจราจร  เป็นทางด่วนที่มีเพียงทางเดียวในแต่ละทิศทาง และมักจะไม่มีเกาะกลางแบบเป็นราวสำหรับกั้นเกาะกลางของเส้นทาง โดยทางด่วนลักษณะนี้ถูกสร้างขึ้นเนื่องจากข้อจำกัดบางอย่าง หรืออาจสร้างขึ้นเพื่อช่วยลดปัญหาการจราจรติดขัดก็ได้
มันถูกอยู่แล้ว

"มันถูกอยู่แล้ว" เป็นซิงเกิลในปี พ.ศ. 2559 ของนักร้องสิงโต นำโชค สังกัดค่ายวอทเดอะดัก ประพันธ์เนื้อร้องโดย สิงโต นำโชค ,สถาปัตย์ ธีรนิตยภาพ (ตั้ม โมโนโทน) ทำนองโดย สิงโต นำโชค และเรียบเรียงโดย Kijjaz (กิจจาศักดิ์ ตริยานนท์) , สิงโต นำโชค ออกจำหน่ายในวันที่ 12 กุมภาพันธ์ พ.ศ. 2559
เนื้อหาของเพลงพูดถึงมุมมองของคนโสด ที่บางครั้งอาจเคยเกิดคำถามขึ้นในใจว่า ทำไมเราถึงไม่มีใคร? ทำไมเราต้องอยู่คนเดียว? จนเกิดการตัดพ้อ น้อยใจกับชีวิต ซึ่งความเป็นจริงก็ไม่ต้องไปคิดแบบนั้นก็ได้ เพราะทุกสิ่งที่เกิดขึ้นมันถูกของมันตั้งแต่แรกอยู่แล้ว สิงโต จึงอยากให้เพลงนี้ ช่วยบรรเทาและเยียวยาจิตใจของเหล่าคนโสด ให้ผ่านพ้นช่วงเวลาเหล่านั้นไปให้ได้
มิวสิควิดีโอ.
มิวสิควิดีโอเพลงนี้เป็นเรื่องราวตร­งตามเนื้อเพลง โดยได้ผู้กำกับมากความสามารถ “เอส - คมกฤษ ตรีวิมล” มาถ่ายทอดความรู้สึกของคนเหงา ผ่าน “เต๋อ” หนุ่มโสดไร้คู่ ที่เฝ้าคอยถามตัวเองในใจอยู่บ่อยครั้งว่า ทำไมเราถึงไม่มีใคร? ทำไมเราต้องอยู่คนเดียว? จนเกิดการตัดพ้อ น้อยใจในโชคชะตาจนกระทั่งได้พบกับ “มินนี่” สาวน้อยน่ารัก ซึ่ง “เต๋อ” ได้พยายามปล่อยมุขตลกต่าง ๆ นานา เพื่อให้เธอมีความสุข แต่ความจริงแล้วก็เพื่อกลบเกลื่อนความเศร้­าในใจของตัวเอง เพราะไม่ว่าจะทำอย่างไรเธอก็มีแฟนแล้ว
การตอบรับ.
เพลง "มันถูกอยู่แล้ว" ติดอันดับสูงสุด 8 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 16 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สมาคมกีฬามวยอาชีพแห่งประเทศไทย

สมาคมกีฬามวยอาชีพแห่งประเทศไทย เป็นองค์กรบริหารหลักระดับประเทศสำหรับกีฬามวยอาชีพในประเทศไทย องค์กรนี้ทำหน้าที่จัดอันดับนักมวยแชมป์ประเทศไทย และส่งเสริมความร่วมมือระหว่างบุคคลในวงการมวยอีกด้วย
ประวัติ.
สมาคมกีฬามวยอาชีพแห่งประเทศไทย เกิดจากการรวมตัวของบุคคลในวงการมวยเมื่อปี พ.ศ. 2499 เพื่อการส่งเสริมและร่วมมือกันระหว่างบุคคลในวงการมวย โดยเฉพาะการอำนวยความสะดวกและให้การสนับสนุนหัวหน้าคณะ โดยมีผู้ร่วมก่อตั้งแรกเริ่ม 3 คน ได้แก่ นายมนตรี สุขสะอาด นายฉลาด วงษ์ชีพ และนายสว่าง พินิจศักดิ์ และจดทะเบียนจัดตั้ง เมื่อวันที่ 6 มิถุนายน พ.ศ. 2500 มีสำนักงานแรกเริ่ม ณ 147 ถนนประชาธิปไตย อำเภอพระนคร จังหวัดพระนคร (เขตพระนคร กรุงเทพมหานคร ในปัจจุบัน) โดยนายสว่าง พินิจศักดิ์ เป็นนายกสมาคมคนแรก
เคน แพตเทรา

เคนเนท แพตเทรา (Kenneth Patera) เกิด 6 พฤศจิกายน ค.ศ. 1942 เป็นอดีตนักมวยปล้ำอาชีพ, นักยกน้ำหนักโอลิมปิก, และนักกีฬาแข็งแกร่ง เป็นอดีตนักมวยปล้ำสังกัดสมาคม WWF อดีตแชมป์อินเตอร์คอนติเนนทัล WWF 1สมัย
บันทึกส่วนตัว.
"บันทึกอย่างเป็นทางการ - ความสำเร็จทั้งหมดที่พบในซานฟรานซิสโกวันที่ 23 กรกฎาคม 1972"
→ the highest three-lift total ever made by an American
When measured for the 1972 Olympics, he weighed at a height of .
เค้าก่อน

"เค้าก่อน" เป็นซิงเกิลในปี พ.ศ. 2559 ของนักร้องยัวร์บอยทีเจ ประพันธ์เนื้อร้อง-ทำนอง และเรียบเรียงโดยยัวร์บอยทีเจ ออกจำหน่ายในวันที่ 12 กุมภาพันธ์ พ.ศ. 2559 โดยเป็นซิงเกิลแรกหลังจากที่แยกวงจากทรี.ทู.วัน
เนื้อหาของเพลงนี้ เป็นเรื่องราวของผู้ชายคนหนึ่งที่ไปชอบผู้หญิงที่มีเจ้าของ จึงอยากให้เธอไปทำอะไรกับเค้าก่อน แล้วค่อยมาคุยกับเราก็ได้
การตอบรับ.
เพลง "เค้าก่อน (Rebound)" ติดอันดับสูงสุดที่ 6 จากการจัดอันดับของซี้ดเอฟเอ็มในชาร์ตซี้ดเอฟเอ็ม ท็อป 20 ประจำวันที่ 19 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มาร์ตี เจนเนตตี

เฟรดริก มาร์ตี เจนเนตตี (Fredrick Marty Jannetty) เกิด 3 กุมภาพันธ์ ค.ศ. 1960 เป็นนักมวยปล้ำอาชีพชาวอเมริกันที่รู้จักกันดีในสมาคม WWF อดีตคู่แท็กทีมกับชอว์น ไมเคิลส์ ในนามทีมเดอะร็อกเกอส์ อดีตแชมป์อินเตอร์คอนติเนนทัล WWF 1สมัย และแชมป์โลกแท็กทีม 1สมัย ร่วมกับวัน-ทู-ทรี คิด และอดีตแชมป์โลกแท็กทีม AWA 2สมัยร่วมกับชอว์น ในสมาคมAmerican Wrestling Association
ไม่เป็นไร

"ไม่เป็นไร" เป็นซิงเกิลในปี พ.ศ. 2559 ของวงลิปตา ร่วมกับ จิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้อง-ทำนอง และเรียบเรียงโดย ลิปตา ออกจำหน่ายในวันที่ 7 มีนาคม พ.ศ. 2559
เนื้อหาของเพลงเกี่ยวกับอารมณ์ของคนที่ไปกันสุดทาง ในเมือรั้งไม่ได้ วิธีที่ดีที่สุดก็คือ ปล่อยเขาไป ส่วนมิวสิกวีดีโอนี้ได้ ธีรณี อย่าง อาเล็ก ธีรเดช และ จอย รินลณี มาร่วมแสดงในเพลงนี้ด้วย
การตอบรับ.
เพลง "ไม่เป็นไร" ติดอันดับสูงสุดที่ 10 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 17 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ขัดใจ

"ขัดใจ" เป็นซิงเกิลในปี พ.ศ. 2557 ของวงคัลเลอร์พิทช์ ประพันธ์เนื้อร้อง-ทำนองโดย จีระยุทธ จอมปวง และเรียบเรียงโดย คัลเลอร์พิทช์ ออกจำหน่ายในวันที่ 8 เมษายน พ.ศ. 2557 ในยูทูปแชนแนลของ COLOR PiTCH รูปแบบ Official Audio โดยเป็นเนื้อหาเกี่ยวกับเพลงรักแนวแอบรักในสไตล์ซอฟท์ๆ เป็นเพลงที่เข้ากับชีวิตหลายๆคนที่แอบรักคนที่คิดว่าเขาไม่มีใคร แต่เขากลับมีเจ้าของ แต่เราก็จะแอบรักต่อไป เพราะไม่อยากขัดใจตัวเอง
เพลง "ขัดใจ" ได้รับรางวัลMThai Top Talk-About 2016 บุคคลดังบนโลกออนไลน์ ปีที่ 6 ประจำปี 2559 สาขาเพลงที่ถูกกล่าวถึงมากที่สุด ซึ่งจัดโดย Mthai
การตอบรับ.
เพลง "ขัดใจ" ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 10 พฤษภาคม พ.ศ. 2558 ที่มีคนดาวน์โหลดมากที่สุด และติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต.
<templatestyles src="Col-begin/styles.css"/>
ฮง จิน-ย็อง

ฮง จิน-ย็อง (ฮันกึล: 홍진영; เกิด: 9 สิงหาคม ค.ศ. 1985) นักร้องและนักแสดงหญิงชาวเกาหลีใต้ที่มีชื่อเสียง ปัจจุบันสังกัดมิวสิกเคเอนเตอร์เมนเมนต์
ประวัติ.
ฮง จิน-ย็อง เข้าสู่วงการบันเทิงด้วยการเป็นศิลปินฝึกหัดในเกิร์ลกรุปวงสวอน แต่ไม่ประสบความสำเร็จ จึงเปลี่ยนแนวมาเป็นเพลงทร็อต หรือเพลงลูกทุ่งแบบเกาหลี โดยหลังจากได้ฝึกฝนมานานก็ได้เข้าสังกัดค่ายคอร์คอนเทนส์มีเดีย ซึ่งเป็นสังกัดเดียวกับที-อารา เกิร์ลกรุปชื่อดังในที่สุด 
ในคอร์คอนเทนส์มีเดีย เพลงทร็อตไม่ใช่แนวที่ถนัดของสังกัด จึงทำการโปรโมตได้ยากลำบาก มีเพลงที่ประสบความสำเร็จอยู่เพียงเพลงเดียว คือ "Love Battery" หลังจากนั้นจึงย้ายสังกัดมาสังกัดค่ายมิวสิกเคเอนเตอร์เทนเมนต์ หรือคีย์อีสต์ ซึ่งในค่ายนี้เป็นที่รู้กันดีว่า ศิลปินต้องทำทุกอย่างด้วยตัวเอง แต่จากการย้ายสังกัดครั้งนี้ทำให้ ฮง จิน-ย็อง ปรับเปลี่ยนภาพลักษณ์และแนวเพลงจนประสบความสำเร็จในที่สุด
ฮง จิน-ย็อง ได้ชื่อว่าเป็นผู้ที่ทำให้เพลงทร็อต ซึ่งเป็นเพลงพื้นบ้านของเกาหลี ได้เป็นที่รู้จักและได้รับความนิยมในระดับสากลเช่นเดียวกับเค-ป๊อปทั่วไป เช่น "Love Battery", "Love Wifi" และ"Boogie Man" ด้วยการที่มีภาพลักษณ์เป็นหญิงสาวรุ่นใหม่ แต่กลับร้องเพลงทร็อต จึงทำให้เธอเป็นที่สนใจของสื่อมวลชนในเกาหลีใต้ และทำให้ได้ออกรายการโทรทัศน์และได้งานแสดงหลายแห่งด้วยกัน
ผลงานเพลง.
ดิจิตัลอีพี.
ดิจิตัลอีพี โดย ฮง จิน-ย็อง
ช่างมัน

"ช่างมัน (LET IT BE)" เป็นเพลงของค็อกเทล เป็นซิงเกิลในปี พ.ศ. 2559 จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 1 พฤษภาคม พ.ศ. 2559
เพลงนี้ได้ร่วมงานกับ “พิซซ่า” ทฤษฏี ณ พัทลุง วาทยากรฝีมือระดับโลกที่นำวงแชมเบอร์ออร์เคสตรา 22 ชิ้นมาบรรเลงเพิ่มสีสันให้เพลงนี้ เนื้อหาของเพลงแปลกใหม่จากเพลงเดิมคือไม่ได้พูดถึงตัวเอง ที่ผ่านมาความหมายอาจจะออกไปแนว ตัดพ้อ เศร้า เสียใจ
การตอบรับ.
เพลง ช่างมัน (LET IT BE) ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เพลงที่ ถูกติดอันดับ ใน จูกซ์ท็อป 100 ชาร์ต ในเพลงที่ 11
แอคทีฟเอกซ์

แอคทีฟเอกซ์  เป็นเฟรมเวิร์กซอฟต์แวร์ที่สร้างขึ้นโดยไมโครซอฟท์ ซึ่งใช้เทคโนโลยี Component Object Model (COM) และ Object Linking and Embedding (OLE) รุ่นก่อนหน้าสำหรับเนื้อหาที่ถูกดาวน์โหลดจากเครือข่าย โดยเฉพาะจากเวิลด์ไวด์เว็บ. ไมโครซอฟท์เปิดตัวแอคทีฟเอกซ์รุ่นแรกในปี ค.ศ. 1996 โดยหลักการแล้ว แอคทีฟเอกซ์ไม่จำเป็นต้องใช้ระบบปฏิบัติการไมโครซอฟท์ วินโดวส์จึงจะทำงานได้ แต่ในหลักปฏิบัติ ตัวควบคุมของแอคทีฟเอกซ์ส่วนใหญ่จะทำงานบนระบบปฏิบัติการวินโดวส์เท่านั้น
ตาอูรอนอาเรนากรากุฟ

ตาอูรอนอาเรนากรากุฟ  เป็นสนามกีฬาในร่มตั้งอยู่ในกรากุฟ, ประเทศโปแลนด์ มีความจุ 15,328 ที่นั่งใช้สำหรับการแข่งขันกีฬา 
นอกจากนี้สนามแห่งนี้ยังเป็นเจ้าภาพการแข่งขันวอลเลย์บอลชายชิงแชมป์โลก 2014 ฮอกกี้น้ำแข็งชิงแชมป์โลก 2015 ดิวิชัน 1 และแฮนด์บอลชายชิงแชมป์ยุโรป 2016
วัยกล้าฝัน

วัยกล้าฝัน  เป็นรายการโทรทัศน์ประเภทละครชุด เค้าโครงเรื่อง อัษฐวุฒิ ปรุงเจริญ บทประพันธ์ สยมพร สุวรรณภูมิ และบทโทรทัศน์ วรดา พงษ์รักษ์, ณัฐกิจ กลิ่นประทุม, เมวิกา เลิศสุวิมล, ธงชัย ธนารุจนันท์ นำแสดงโดย อนุภาษ เหลืองสดใส, รมิดา จีรนรภัทร, จิรภิรมย์ ไชยา, นลินี ชัยรุ่งโรจน์, พิชัยภูษิต บุตรเนียม ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรก ในวันที่ 13 มีนาคม จนถึงวันที่ 16 กรกฎาคม พ.ศ. 2559
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9 เอ็มคอตเอชดี ละครสนุกครบ รอยยิ้มคับจอ 
 ทุกวันเสาร์ - อาทิตย์ เวลา 20.50 – 21.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">วัยกล้าฝัน</td>
<th style="width: 33%;">ถัดไป</th>
</tr><tr style="text-align: center;">
<td> Part of Love รัก+เกรียน นักเรียน 4 ภาค
</td>
<td></td></tr>
</table>
โกปาอาเมริกา 2011

โกปาอาเมริกา 2011 เป็นการแข่งขันฟุตบอลระดับทวีปในทวีปอเมริกาใต้ นับเป็นครั้งที่ 43 ตั้งแต่มีการจัดขึ้น จะจัดการแข่งขันระหว่างวันที่ 1 กรกฎาคม ถึง 24 กรกฎาคม พ.ศ. 2554
อรุกวัยชนะการแข่งขันหลังจากที่เอาชนะปารากวัย 3-0 ในรอบชิงชนะเลิศ ทำให้พวกเขาคว้าแชมป์เป็นสมัยที่ 15 และอุรุกวัยได้รับสิทธิ์ในการเป็นตัวแทนของ ในฟีฟ่าคอนเฟเดอเรชันส์คัพ 2013 ที่จัดขึ้นในประเทศบราซิล
ประเทศการแข่งขัน.
ทั้งญี่ปุ่นและเม็กซิโกได้รับเชิญให้เข้าการแข่งขันตามข้อเสนอของยูฟ่าเกี่ยวกับทีมชาติในการแข่งขันทัวร์นาเมนต์ที่จัดโดยสหพันธ์แตกต่างจากของตัวเองรายงานเมื่อวันที่ 23 พฤศจิกายน 2009 ว่าทั้งสองประเทศอาจจะไม่ สามารถที่จะมีส่วนร่วมในปี โกปาอาเมริกา 2011 อย่างไรก็ตามในวันที่ 31 มีนาคม 2010 คอนคาเคฟยืนยันว่าเม็กซิโกจะได้รับอนุญาตให้ส่ง 2012 U-23 ทีมโอลิมปิกของพวกเขาเสริมด้วยห้าผู้เล่นมากกว่าอายุ. [3] ใน นอกเหนือไปจากเม็กซิโกส่งทีมอ่อนกว่าทีมที่ส่งเข้าร่วมก่อนหน้าแปดของผู้เล่นเม็กซิกัน แต่เดิมเรียกว่าการเล่นโกปาอาเมริกา 2011 ถูกระงับเพราะวินัยหนึ่งสัปดาห์ก่อนการแข่งขันเริ่มต้น
การมีส่วนร่วมของญี่ปุ่นอยู่ในข้อสงสัยหลังจากที่ 2011 เกิดแผ่นดินไหวและสึนามิ แต่สมาคมฟุตบอลญี่ปุ่นยืนยันเมื่อวันที่ 16 มีนาคม 2011 ว่าพวกเขาจะมีส่วนร่วมอย่างไรก็ตามญี่ปุ่นเอฟเอต่อมาถอนตัวออกจากการแข่งขันในวันที่ 4 เมษายน 2011 เนื่องจากความขัดแย้งกับเรื่องกำหนดเจลีก หลังจากการประชุมกับผู้นำของสมาคมฟุตบอลอาร์เจนตินาที่ญี่ปุ่นเอฟเอตัดสินใจที่จะระงับการตัดสินใจครั้งสุดท้ายของพวกเขา ต่อมาเมื่อวันที่ 14 เมษายน ได้ประกาศว่าพวกเขาจะแข่งขันในการแข่งขันโดยใช้ผู้เล่นส่วนใหญ่ในยุโรป ญี่ปุ่นถอนตัวทีมของพวกเขาอีกครั้งอ้างถึงความยากลำบากกับสโมสรยุโรปในการปล่อยผู้เล่นญี่ปุ่น. ใน ในวันรุ่งขึ้น สมาพันธ์ฟุตบอลอเมริกาใต้ ส่งจดหมายเชิญอย่างเป็นทางการไปยังสหพันธ์ฟุตบอลคอสตาริกาเชิญคอสตาริกามาแทนและคอสตาริกาก็ยอมรับคำเชิญในวันนั้น
การจัดอันดับอันดับโลกฟีฟ่าของทั้ง 12 ทีม
สนาม.
การแข่งขันจัดขึ้นในแปดเมือง โดยนัดเปิดเล่นเกิดขึ้นที่สนามกีฬาอูนิโฆ และนัดชิงชนะเลิศ ได้เล่นที่สนามกีฬาอนุสาวรีย์ริเวอร์เพลท
การแข่งขัน.
ทั้งหมวดนี้เป็นเขตเวลา UTC−3
ดาวซัลโว.
<templatestyles src="Col-begin/styles.css"/>
<templatestyles src="Col-begin/styles.css"/>
ปาล์มพัด

ปาล์มพัด (ชื่อวิทยาศาสตร์: "Pritchardia pacifica") หรือ ปาล์มมงกุฎ เป็นปาล์มในสกุล "Pritchardia" มีถิ่นกำเนิดในฟีจี ตองงา และซามัว เป็นปาล์มต้นเดี่ยว สูงได้ถึง 10 เมตร ลำต้นมีเส้นผ่านศูนย์กลาง 20-30 เซนติเมตร ใบรูปพัด ขอบใบจักเว้าตื้นและพับเป็นจีบ แผ่นใบขนาด 1 เมตร ช่อดอกสมบูรณ์เพศยาว 30 เซนติเมตร ออกระหว่างกาบใบ ผลกลมขนาด 1.2 เซนติเมตร เมื่อสุกมีสีน้ำตาลเข้ม ปาล์มพัดนิยมปลูกเป็นไม้ประดับ ชาวพื้นเมืองฟีจีใช้ใบและลำต้นทำพัด ร่มและเสาเรือน
แบล็กบัก

แบล็กบัก หรือ แอนทิโลปอินเดีย (ชื่อวิทยาศาสตร์: "Antilope cervicapra") สัตว์เลี้ยงลูกด้วยนมกีบคู่จำพวกแอนทิโลปชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Antilope" จึงจัดเป็นแอนทิโลปแท้
แบล็กบัก มีลักษณะคล้ายกับแอนทิโลปหรือกาเซลล์ที่พบในทวีปแอฟริกา แต่แบล็กบักเป็นสัตว์ที่พบได้ในทวีปเอเชีย แบล็กบักตัวผู้มีเขาคู่หนึ่งที่ยาว 35–75 เซนติเมตร เขามีความสวยงามตรงที่บิดเป็นเกลียวและปลายแหลม ดูน่าเกรงขาม ด้วยความยาวของเขานั้นแม้จะนอนหรือซ่อนอยู่ในพงหญ้าบางครั้งก็ยังเห็นโผล่มาชัดเจน มีความสูงประมาณ 74–84 เซนติเมตร ตัวผู้มีน้ำหนักระหว่าง 20–57 กิโลกรัม ตัวเมียมีน้ำหนักเฉลี่ย 27 กิโลกรัม เป็นสัตว์ที่วิ่งได้เร็วมาก สามารถวิ่งได้เร็วถึง 80 กิโลเมตร/ชั่วโมง ชอบกินหญ้าโดยเฉพาะหญ้าสั้นเป็นอาหาร แต่บางครั้งก็อาจกินใบไม้ได้ด้วย มักอาศัยในป่าละเมาะที่ใกล้กับแหล่งน้ำ เพราะต้องใช้น้ำในการดื่มกิน ตัวผู้จะป้องกันอาณาเขตของฝูงตัวเองและแย่งชิงตัวเมีย คือ การใช้เขาทั้งสองข้างนั้นขวิดสู้กัน ซึ่งพฤติกรรมนี้พบได้ตลอดทั้งปี
ด้วยความสวยงามของเขา จึงทำให้ถูกล่าเพื่อเอาเขา รวมถึงแหล่งที่อยู่อาศัยถูกคุกคามด้วยจากการรุกรานเพื่อต้องการพื้นที่ทำการเกษตรและปศุสัตว์ ทำให้แบล็กบักที่เคยมีอยู่ทั่วไปในอินเดียสมัยก่อน และพบได้จนถึงอิสราเอลในตะวันออกกลาง ปัจจุบันเหลือเพียงแค่ในป่าอนุรักษ์หรืออุทยานแห่งชาติของอินเดีย เช่น อุทยานแห่งชาติเวลาวาดาร์ ในรัฐคุชราต ทางตะวันตกเฉียงเหนือของอินเดีย ซึ่งมีสภาพพื้นที่เป็นทุ่งสะวันนากว้างโล่งเหมือนทวีปแอฟริกา เป็นต้น และได้สูญพันธุ์ไปแล้วที่บังกลาเทศ 
แบล็กบัก ได้ถูกจัดให้มี 2 ชนิดย่อย คือ 
แบล็กบัก ถูกอ้างถึงในเทพปกรณัมฮินดู ศาสนาประจำชาติของอินเดีย ด้วยเป็นสัตว์พาหนะลากรถของพระกฤษณะ (อวตารของพระวิษณุในมหากาพย์มหาภารตะยุทธ), พาหนะของพระพาย (เทพเจ้าแห่งลม) และพาหนะลากรถของพระจันทร์ (เทพแห่งดวงจันทร์) ในรัฐทมิฬนาฑูเชื่อว่าเป็นสัตว์พาหนะของโคทราวี เทพีผู้เป็นพระมารดาของพระขันทกุมาร และเป็นเทพีที่ได้รับการนับถือกันในรัฐทมิฬนาฑู ในรัฐราชสถาน เทพีการ์นีมาตา เชื่อว่าทรงคุ้มครองแบล็กบัก
ปัจจุบัน แบล็กบักเป็นสัตว์สงวนของอินเดีย มีกฎหมายห้ามล่าอย่างเด็ดขาด
รถไฟใต้ดินโทเอสายโอเอโดะ

รถไฟใต้ดินโทเอสายโอเอโดะ (; โรมาจิ: "Toei Chikatetsu Ōedo-sen") เป็นเส้นทางรถไฟใต้ดินในโตเกียว ดำเนินงานโดยสำนักขนส่งมหานครโตเกียว 
รายชื่อสถานี.
<templatestyles src="Reflist/styles.css" />
เวฟ คูเป่ยจง

เวฟ คูเป่ยจง ชื่อจริง คู เป่ย จง (Khoo Pei-Cong) ชื่อเล่น เวฟ (Wave) หนุ่มมาเลเซียเชื้อสายจีน อดีตสมาชิกนักร้องวง พริ้นซ์ ในสังกัด GMM GRAMMY ซิงเกิ้ลที่เป็นรู้จักคือเพลง จับตาดูให้ดีดี ปัจจุบันเป็นพิธีกร นักแสดง และมีธุรกิจร้านอาหาร Little HongKong ธุรกิจสปา Bamboo Spa
ประวัติ.
เวฟ คูเป่ยจง เกิดเมื่อวันที่ 31 ธันวาคม พ.ศ. 2526 ที่ประเทศมาเลเซีย ชายมาเลเซียเชื้อสายจีน มีน้องสาว 1 คน ปัจจุบันคุณแม่และน้องสาวอาศัยอยู่ที่ประเทศมาเลเซีย เวฟ คู จบการศึกษาระดับปริญญาตรี ที่ University of Malaysia faculty of Business Major Material Engineering เขาเริ่มเป็นที่รู้จักในนามสมาชิกนักร้องบอยแบนด์ วง พริ้นซ์ ในสังกัด GMM Grammy ในปี 2551 และได้เข้ามาเป็นพิธีกรในสังกัด GMMTV รายการแรกคือ รายการ Wake Club เป็นพิธีกรในช่วง Asian pop และในปี 2552-2557 ได้รับโอกาสเป็นพิธีกรรายการเพลงเอเชียน รายการ A-PORT ปี2554 ได้แสดงละครกับค่าย GMMTV ในละครเรื่อง โลมากล้าท้าฝัน ได้รับบทเป็น อาหยวน ซึ่งในเรื่องคู่กับ แฟง รับบทโดยออม สุชา ในปี2558 ได้มีภาพยนตร์ เรื่อง Love is สี่เส้า รับบทเป็น อาเว่ย คู่กับ เสี่ยวผิง รับบทโดย เวนดี้ หว่อง เป็นคู่รองจากคู่กมลและอาฉิง ซึ่งรับบทโดย เต้ย พงศกร และ ฟาง ธนันต์ธรญ์ และขณะนี้กำลังถ่ายทำ U-Prince Series ตอน Foxy Pilot เจ้าหญิงจอมแสบแอบชิงหัวใจนักบินขี้เบื่อ รับบทเป็น ฟรองซัว
สวัสดีคุณครู

สวัสดีคุณครู เป็นละครโทรทัศน์แนว ดราม่า จากบทประพันธ์ของ พร น้ำเพชร โดยนำมาสร้างเป็นละครโทรทัศน์และภาพยนตร์มาแล้ว 4 ครั้ง 
ครั้งแรกเมื่อ พ.ศ.2520 เป็นภาพยนตร์โดยบริษัท สีบุญเรืองฟิล์ม จำกัด บทภาพยนตร์ของโศจิรัฐ บุญเรือง อำนวยการสร้างและกำกับการแสดงโดย พันคำ (พร้อมสิน สีบุญเรือง) นำแสดงโดย สุเชาว์ พงษ์วิไล, นัยนา ชีวานันท์, นัฐ ไชยงค์, จารุณี สุขสวัสดิ์, กาญจนา บุญประเสริฐ ฉายที่โรงภาพยนตร์ สยาม ปารีส ออสการ์
ครั้งที่ 2 ปี พ.ศ. 2529 เป็นละครโทรทัศน์ ออกอากาศทุกเสาร์-อาทิตย์ เวลา 21.00 - 22.00 น. ทางช่อง 9 นำแสดงโดย สมบัติ เมทะนี, หทัยรัตน์ อมตวณิชย์, เอกพัน บรรลือฤทธิ์, สาวิตรี สามิภักดิ์
ครั้งที่ 3 ในปี พ.ศ. 2541 สร้างโดยบริษัท จำกัด บทโทรทัศน์โดย น้องนุช ชวาลา ผู้จัดละครและกำกับการแสดงโดย อภิชาต โพธิไพโรจน์, นำโชค แดงพุด นำแสดงโดย นุติ เขมะโยธิน, ปรายฟ้า สิริวิชชา ออกอากาศทุกจันทร์-อาทิตย์ เวลา 18.30 - 19.25 น. ทางสถานีโทรทัศน์สีกองทัพบกช่อง 7 
และครั้งที่ 4 ในปี พ.ศ. 2550 สร้างโดยบริษัท ชลลัมพี โปรดักชั่น จำกัด บทโทรทัศน์โดย เบญจมาศ ดาลหิรัญรัตน์, อภิวัฒน์ เล่าสกุล, หทัยรัตน์ ขาวบริสุทธิ์ กำกับการแสดงโดย ตระกูล อรุณสวัสดิ์ นำแสดงโดย ชาตโยดม หิรัณยัษฐิติ, ธัญญาเรศ เองตระกูล, กิตติคุณ สัมฤทธิ์พันธุ์สุข, จิตตาภา แจ่มปฐม ออกอากาศทุกจันทร์-ศุกร์ เวลา 19.00 - 19.45 น. ทางสถานีวิทยุโทรทัศน์ไทยทีวีสีช่อง 3
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9
 ละครวันศุกร์-อาทิตย์ เวลา 21:00 - 22:00 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">สวัสดีคุณครู</td>
<th style="width: 33%;">ถัดไป</th>
</tr><tr style="text-align: center;">
<td> ยอดรักนักสืบ
</td>
<td> กาหลงฝูง
</td></tr>
</table> 
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> สถานีโทรทัศน์สีกองทัพบกช่อง 7
 ละครวันจันทร์-อาทิตย์ เวลา 18.30 - 19.25 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">สวัสดีคุณครู</td>
<th style="width: 33%;">ถัดไป</th>
</tr><tr style="text-align: center;">
<td> ผู้หมวดป๊อกแป๊ก
</td>
<td> เพลงใบไม้ร่วง 
</td></tr>
</table>
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ละครวันจันทร์ - วันศุกร์ เวลา 19.00 - 19.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">สวัสดีคุณครู</td>
<th style="width: 33%;">ถัดไป</th>
</tr><tr style="text-align: center;">
<td> กิ่งกาหลง
</td>
<td> เหตุเกิดในครอบครัว
</td></tr>
</table>
แผนร้ายนายเจ้าเล่ห์

Lovey Dovey แผนร้ายนายเจ้าเล่ห์ สร้างจากนิยายของสำนักพิมพ์แจ่มใสเรื่อง "Lovey Brother แผนรักร้ายของ (พี่) ชายจอมเจ้าเล่ห์" และ "Dovey Sister" แผนรักสยบหัวใจ (พี่) สาวจอมเชิด" โดย May112 เป็นรายการโทรทัศน์ ประเภทละครชุด ผลิตโดย จีเอ็มเอ็ม แกรมมี่ และ จีเอ็มเอ็มทีวี ออกอากาศทุกวันอาทิตย์เวลา 16:00 - 17:00 น. เริ่มออกฉายครั้งแรก วันที่ 19 มิถุนายน พ.ศ. 2559 ทางช่องวัน
Lovey Dovey ได้ถูกนำกลับมาออกอากาศซ้ำอีกครั้ง ทางช่องจีเอ็มเอ็ม 25 ในวันที่ 3 มกราคม พ.ศ. 2562 เพื่อทดแทนซีรีส์ Ugly Duckling รักนะเป็ดโง่ ซึ่งจะย้ายไปออกอากาศทางช่องวันในวันและเวลาใหม่แทน
ฟุตบอลทีมชาติแอลเบเนีย

<ns>0</ns>
 <revision>
 <parentid>11598017</parentid>
 <timestamp>2024-11-06T14:36:49Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-sq| → {{langx|sq|</comment>
 <origin>11883270</origin>
 <model>wikitext</model>
 <format>text/x-wiki</format>
ฟุตบอลทีมชาติแอลเบเนีย ({{langx|sq|Kombëtarja shqiptare e futbollit}}) เป็นฟุตบอลทีมชาติจากประเทศแอลเบเนีย อยู่ภายใต้การดูแลของสมาคมฟุตบอลแอลเบเนีย เข้าร่วมรายการแข่งขันหลักระหว่างประเทศครั้งแรกในฟุตบอลชิงแชมป์แห่งชาติยุโรป 2016
ประวัติ.
ฟุตบอลชิงแชมป์แห่งชาติยุโรป 2016.
ในฟุตบอลชิงแชมป์แห่งชาติยุโรป 2016 หรือยูโร 2016 ที่ฝรั่งเศส แอลเบเนียได้สร้างประวัติศาสตร์ผ่านเข้าสู่การแข่งขันรอบสุดท้ายได้เป็นครั้งแรก ส่วนในการแข่งขันรอบแบ่งกลุ่ม แอลเบเนียอยู่ในกลุ่มเอร่วมกับฝรั่งเศส, สวิตเซอร์แลนด์ และโรมาเนีย 
โดยผลการแข่งขัน ปรากฏว่าแอลเบเนียได้อันดับ 3 จากการแพ้ 2 และชนะ 1 ซึ่งตามกติกาใหม่ที่ใช้ในคราวนี้ ให้กำหนดให้ทีมที่ได้อันดับ 3 ทั้งหมดจาก 6 กลุ่มทั้งหมด ที่มีผลต่างของประตูได้เสียดีที่สุด 4 ทีมผ่านเข้าไปสู่รอบ 16 ทีมสุดท้าย ซึ่งเป็นรอบของการแพ้คัดออกได้ ปรากฏว่าผลต่างของแอลเบเนียยังสู้ทีมอื่นไม่ได้ จึงต้องตกรอบไปในที่สุด ถึงแม้ว่าในนัดสุดท้ายจะสามารถเอาชนะโรมาเนีย ที่ถูกมองว่าเหนือกว่าก็ตามไป 1–0 ประตู จากลูกโหม่งของอาร์มันโด ซาดิคู ในนาทีที่ 43 ซึ่งลูกนี้ยังนับว่าเป็นลูกประวัติศาสตร์ของแอลบาเนียอีกด้วย ในฐานะที่เป็นลูกแรกของแอลบาเนียที่ทำได้ในการเล่นรอบสุดท้ายการแข่งขันฟุตบอลระดับโลก 
ผู้เล่น.
ผู้เล่นทั้งหมดนี้ถูกเรียกตัวมาในการแข่งขันฟุตบอลชิงแชมป์แห่งชาติยุโรป 2024 ประกาศรายชื่อผู้เล่นเบื้องต้น 27 คน ในวันที่ 27 พฤษภาคม รายชื่อผู้เล่นรอบสุดท้าย 26 คน ได้รับการประกาศอย่างเป็นทางการในวันที่ 8 มิถุนายน โดยไม่มีชื่อซีมอน ซีมอนี รวมอยู่ด้วย
คูกูดัน

คูกูดัน  เป็นเกิร์ลกรุปจากเกาหลีใต้และเป็นเกิรล์กรุ๊ปแรกของค่ายเจลลีฟิชเอนเตอร์เทนเมนต์ โดยมีสมาชิกปัจจุบัน 8 คน ได้แก่ ฮานา, มีมี, แฮบิน, นาย็อง, เซจ็อง, แซลลี, โซอี, มีนา สังกัดค่าย Jellyfish Entertainment ก่อตั้งวงในปี พ.ศ. 2559 และ ฮเยย็อน ยุติโปรโมทกับวง 25 ต.ค 2018 
30 ธ.ค. 2020 ค่าย Jellyfish Entertainment ประกาศยุบวงอย่างเป็นทางการ 
ประวัติ.
ก่อนเปิดตัว.
ในเดือนมกราคม 2559 คิม นา-ย็อง, คิม เซ-จ็อง และคัง มี-นา เด็กฝึกหญิงรุ่นแรกของค่ายเป็นตัวแทนเพื่อเข้าร่วมรายการ "Produce 101" ของช่อง Mnet ซึ่งมีการนำเด็กฝึกผู้หญิง 101 คนจากต่างค่ายมาร่วมกันแข่งขัน เพื่อหา 11 คนสุดท้ายมาเปิดตัวเป็นเวลา 1 ปี ในการดูแลของค่าย YMC Entertainment และ 2 ใน 11 ผู้ชนะรายการที่ได้เปิดตัวในนาม I.O.I คือ คัง มี-นา และคิม เซ-จ็อง
ต่อมาหลังจากเปิดตัว I.O.I ได้ 1 เดือน มีการโฆษณาประชาสัมพันธ์หน่วยย่อยแรกซึ่งไม่มีคิม เซ-จ็อง และคัง มี-นา โดยทาง JellyFish ได้ออกมายืนยันว่า "เราจะเปิดตัวเกิร์ลกรุปโดยมีสมาชิกเป็นคิม นา-ย็อง, คิม เซ-จ็อง, คัง มี-นา และเด็กฝึกหญิงในค่ายภายในปีนี้" 
วันที่ 10 มิถุนายน คิม นา-ย็อง ได้รับการยืนยันว่าเป็นหนึ่งในสมาชิกเกิร์ลกรุปวงแรกของค่าย และวันที่ 13 มิถุนายน เริ่มมีการเปิดตัวสมาชิก โดยมีสมาชิกทั้งหมด 9 คน และเริ่มเปิดเผยรูปในวันที่ 14 มิถุนายน JellyFish ประกาศชื่อวงเมื่อวันที่ 17 มิถุนายน
พ.ศ. 2559 มินิอัลบัมชุดแรก The Little Mermaid และงานเดี่ยวของเซจ็อง.
ทีมงานเผยว่า “เรากำลังพิจารณาอยู่ว่าจะเธอทำกิจกรรมในรายการเพลงกับเพลง ‘The Flower Road (꽃길)’ ช่วยติดตามภาพลักษณ์ครั้งใหม่ของเธอนี้ด้วยนะครับ”
‘The Flower Road (꽃길)’ วางจำหน่าย 23 พฤศจิกายน 
พ.ศ. 2560 มินิอัลบัม Narcissus และหน่วยย่อย 5959 กับ ซิงเกิลอัลบั้ม Chococo Factory.
คูกูดันกลับมาอีกครั้ง พร้อมกับอัลบัมใหม่ Act.2 Narcissus ที่แปลงโฉมจากเงือกสาวใน Act.1 The Little Mermaid มาเป็นสาวสวยมั่นใจ โดยได้แนวคิดที่มาจากนาร์ซิสซัส นายพรานในเทวตำนานกรีกซึ่งลุ่มหลงรูปลักษณ์ของตนเอง
โดยไทเทิลแทร็กมีชื่อว่า A Girl Like Me (나 같은 애) แต่งโดย 조울 ผู้ผลิตที่ได้ฝากผลงานไว้กับศิลปิน JYP มากมาย อาทิ Got7, Twice, Bernard Park, Fei อีกทั้งในอัลบั้มนี้ยังมีความพิเศษอีกอย่างนึงก็คือ มีเพลงที่ราวี (VIXX) รุ่นพี่ร่วมค่าย ได้แต่งไว้ให้
Mina Gugudan จะเป็นหนึ่งในนักแสดงนำในละครเรื่องใหม่ของช่อง MBC เรื่อง '20th Century Boy and Girl' Mina จะแสดงเป็น "Han Ye Seul" ที่อยู่ในช่วงวัยรุ่น
Gugudan มังแนไลน์ ‘คัง มีนา (Kang Mina)’ (เกิดปี 1999) และ ‘ฮเยย็อน (Cho Hyeyeon)’ (เกิดปี 2000) 
นี่จะเป็นหน่วยย่อยแรกของวง น้องเล็กทั้งสองคนมีภาพลักษณ์ที่สดใสน่ารัก โดยใช้ชื่อกลุ่มว่า “OguOgu” (อ่านว่า โอกู-โอกู แปลว่า 5959) ชื่อนี้มาจากเลขประจำตัวของทั้งคู่ โดยฮเยย็อนเลขประจำตัวคือ 5 ส่วนมีนาเลขประจำตัวคือ 9 พวกเธอเปิดตัวหน่วยย่อยในวันที่ 10 สิงหาคม 2560
กลุ่มสาวๆ Gugudan จะคัมแบคในช่วงเดือนพฤศจิกายนนี้ เมื่อวันที่ 9 กันยายน ทางต้นสังกัดได้ออกมายืนยันเกี่ยวกับการคัมแบคของพวกเธอซึ่งปัจจุบันได้เข้าสู่ขั้นตอนสุดท้ายของการเตรียมความพร้อม ส่วนคอนเซ็ปท์เพลงของสาวๆ Gugudan จะเป็นแนวสดใสที่เป็นเอกลักษณ์และมีชีวิตชีวา
ตำบลลาดบัวขาว (อำเภอบ้านโป่ง)

ลาดบัวขาว เป็นตำบลหนึ่งในการปกครองของอำเภอบ้านโป่ง จังหวัดราชบุรี
ประวัติ.
ตำบลลาดบัวขาว จากการบันทึกของนักประวัติศาสตร์ สถิต เลิศวิชัย ได้บันทึกไว้ว่า ตำบลลาดบัวขาวเดิมเป็น "อำเภอลาดบัวขาว" ตั้งขึ้นเป็นครั้งแรกเมื่อ พ.ศ. 2445 โดยเอาพื้นที่เขตตำบลท่าผา ตำบลธรรมเสน และตำบลลาดบัวขาว รวมกันตั้งเป็นอำเภอลาดบัวขาวและในขณะนั้นที่ตั้งของที่ว่าการอำเภอลาดบัวขาวคือบริเวณที่วัดลาดบัวขาวปัจจุบันต่อมาในปี พ.ศ. 2446 หรือรัตนโกสินทร์ศก (ร.ศ.) 124 ทางราชการได้ย้ายที่ตั้งที่ว่าการอำเภอลาดบัวขาวไปตั้งใหม่ที่ตำบลพงตึก และได้เปลี่ยนชื่อจากอำเภอลาดบัวขาว เป็นอำเภอพระแท่น ตำบลลาดบัวขาว จึงขึ้นอยู่กับอำเภอพระแท่น จังหวัดราชบุรี ต่อมาในปี พ.ศ. 2453 สมัยขุนศรีสรนานิคม หรือมหาจันทร์ ปุญสิริ เป็นนายอำเภอได้ย้ายที่ว่าการอำเภอพระแท่นจากตำบลพงตึกมาตั้งใหม่ที่หมู่บ้านถ้ำมะกา และต่อมาได้เปลี่ยนชื่ออำเภอพระแท่นเป็นอำเภอท่ามะกา ในปี พ.ศ. 2460 สมัยขุน รามบุรีรักษ์ (แอร่ม สุนทรศารทูล) เป็นนายอำเภอ ตำบลลาดบัวขาวจึงขึ้นอยู่กับอำเภอท่ามะกา จังหวัดราชบุรีและ ในปี พ.ศ. 2480 ทางราชการได้โอนอำเภอท่ามะกาไปขึ้นกับจังหวัดกาญจนบุรี และได้โอนตำบลลาดบัวขาวไปขึ้นกับอำเภอบ้านโป่ง จังหวัดราชบุรีจนถึงปัจจุบัน
สภาพพื้นที่โดยทั่วไป.
สภาพพื้นที่โดยทั่วไปเป็นที่ราบลุ่ม มีแหล่งน้ำธรรมชาติที่สำคัญคือแม่น้ำแม่กลองไหลผ่านประชากรส่วนใหญ่ประกอบอาชีพเกษตรกรรม รองลงมาคือรับจ้าง และค้าขาย การคมนาคมสะดวก สำหรับนอกภาคเกษตรกรรมประชากรส่วนใหญ่ จะไปทำงานในโรงงานประเภทต่าง ๆ ภายในอำเภอบ้านโป่ง อำเภอเมืองราชบุรี และจังหวัดใกล้เคียงเช่น นครปฐม กาญจนบุรี กรุงเทพฯ เป็นต้น
การแบ่งเขตการปกครอง.
ตำบลลาดบัวขาวมีหมู่บ้านจำนวน 7 หมู่บ้าน อยู่ในเขตความรับผิดชอบขององค์การบริหารส่วนตำบลลาดบัวขาวทั้ง 7 หมู่บ้าน
อาณาเขต.
ตำบลลาดบัวขาว มีอาณาเขตติดต่อกับตำบล อำเภอ จังหวัด ดังนี้ 
องค์กรปกครองส่วนท้องถิ่น.
ตำบลลาดบัวขาว มีหน่วยการปกครองท้องถิ่นคือ องค์การบริหารส่วนตำบลลาดบัวขาว ตั้งอยู่ที่ หมู่ที่4 ตำบลลาดบัวขาว อำเภอบ้านโป่ง จังหวัดราชบุรี ได้รับการจัดตั้งขึ้นเมื่อวันที่ 23 กุมภาพันธ์ 2540
บูรพาจารย์.
"พระครูวิจิตรสารคุณ" หรือ"หลวงพ่อสุรินทร์" อดีตเจ้าอาวาสวัดลาดบัวขาว เจ้าของเหรียญหมูขวาง หมูตาม อันลือลั่นสนั่นท้องน้ำแม่กลอง และรอยสักยันต์ที่ตำรวจต้องขอร้องให้หลวงพ่อเลิกสักคือ หมูโทนที่กระเบนเหน็บ และดำดื้อแดงเกเร เพราะคนที่สักแล้วไปเป็นโจร ตำรวจจับตัวยาก ฆ่าก็ไม่ตาย
ข้ามฟ้าเฉือนคม

ข้ามฟ้าเฉือนคม (พินอิน: "Zhēngfēnduómiǎo") ละครโทรทัศน์แนวทริลเลอร์แอ๊กชั่นในปี พ.ศ. 2547 เป็นการสร้างร่วมกันระหว่างบริษัทบรอดคาซท์ ไทย เทเลวิชั่น ในเครือช่อง 3 ของไทย กับทีวีบีของฮ่องกง ในวาระครอบรอบ 36 ปี ของทีวีบี ความยาว 30 ตอน ออกอากาศตอนละประมาณ 1 ชั่วโมง โดยแต่ละตอนจะมีเนื้อหาเกี่ยวกับวันหนึ่งวัน รวมทั้งสิ้น 30 วัน มีนักแสดงร่วมกันมากมายทั้งไทยและฮ่องกง ใช้ผู้กำกับการแสดงมากถึง 5 คน และใช้ผู้อำนวยการสร้างเป็นชาวฮ่องกง ใช้ทุนสร้างสูงกว่าละครโทรทัศน์ปกติทั่วไป ออกอากาศในประเทศไทยทางช่อง 3 ในวันจันทร์–อังคาร เวลา 20.30 น.
เนื้อเรื่อง.
เรื่องนี้เป็นเรื่องเกี่ยวกับเกม 30 วันของการไล่ล่าระหว่างตำรวจฮ่องกงและกลุ่มมือที่สามของฮ่องกงที่กำลังถูกกล่าวหาว่าเชื่อมโยงกับมาเฟียไทย เรื่องราวเริ่มต้นวันที่ 1 เมษายน 2004 โดยมีการโจมตีข้าราชการตำรวจและสิ้นสุดในวันที่ 30 เมษายน 2004 มีผู้เสียชีวิตของพลเมืองดีจำนวนมาก
เพาล์ ลังเงอร์ฮันส์

เพาล์ ลังเงอร์ฮันส์ (25 กรกฎาคม ค.ศ. 1847 – 20 มิถุนายน ค.ศ. 1888) เป็นพยาธิแพทย์และนักสรีรวิทยาชาวเยอรมัน เกิดที่กรุงเบอร์ลิน เป็นบุตรของดร. เพาล์ เอากุสท์ แฮร์มันน์ ลังเงอร์ฮันส์ กับอันนา ลูอีเซอ คาโรลีเนอ ลังเงอร์ฮันส์ (นามสกุลเดิม ไคเบิล) เรียนที่โรงเรียนเกราเอินโคลสเตอร์ (Grauen Kloster) ก่อนจะเรียนต่อด้านการแพทย์ที่มหาวิทยาลัยเยนา ในปี ค.ศ. 1868 ลังเงอร์ฮันส์วิเคราะห์เซลล์หนังกำพร้าและค้นพบเดนดริติกเซลล์ชนิดหนึ่ง ซึ่งต่อมาเรียกว่า "เซลล์ลังเงอร์ฮันส์" หนึ่งปีต่อมา เขานำเสนอวิทยานิพนธ์เรื่อง "กายวิภาคระดับจุลภาคของตับอ่อน" ซึ่งพูดถึงกลุ่มเซลล์ใส ลังเงอร์ฮันส์สันนิษฐานว่ากลุ่มเซลล์เหล่านี้เป็นต่อมน้ำเหลือง ซึ่งต่อมารู้จักในชื่อ "ไอลิตส์ออฟแลงเงอร์แฮนส์"
หลังเรียนจบ ลังเงอร์ฮันส์เดินทางไปซีเรีย ปาเลสไตน์ และจอร์แดนตะวันตกกับนักภูมิศาสตร์ ริชาร์ด คีเพิร์ท แต่กลับมายุโรปในช่วงสงครามฝรั่งเศส-ปรัสเซียและทำงานเป็นหน่วยแพทย์ในฝรั่งเศส ในปี ค.ศ. 1871 รูดอล์ฟ เวียร์โชเสนองานที่มหาวิทยาลัยไฟรบูร์กให้ลังเงอร์ฮันส์ สองปีต่อมา ลังเงอร์ฮันส์ดำรงตำแหน่งศาสตราจารย์ที่นั่น แต่เขาป่วยเป็นวัณโรคจนต้องออกจากงานที่มหาวิทยาลัย ในปี ค.ศ. 1875 ลังเงอร์ฮันส์ย้ายไปรักษาตัวที่เมืองฟุงชาลบนหมู่เกาะมาเดราจนหายเป็นปกติ และกลับมาศึกษาหนอนทะเลและจำแนกสัตว์ไม่มีกระดูกสันหลัง ขณะอยู่ที่เมืองฟุงชาล ลังเงอร์ฮันส์ทำงานเป็นแพทย์รักษาผู้ป่วยวัณโรค เขียนหนังสือท่องเที่ยวหมู่เกาะและศึกษาอุตุนิยมวิทยา
ด้านชีวิตส่วนตัว ลังเงอร์ฮันส์แต่งงานกับมาร์กาเรเทอ เอบาร์ทในปี ค.ศ. 1885 ลังเงอร์ฮันส์เสียชีวิตด้วยภาวะมียูเรียในเลือดในปี ค.ศ. 1888
ธนบดี ใจเย็น

ธนบดี ใจเย็น ชื่อเล่น ภีม (เกิด 11 มีนาคม พ.ศ. 2540) เป็นนักร้องและนักแสดงลูกครึ่งไทย-เวียดนาม เป็นที่รู้จักจากซีรีส์เรื่อง ฮอร์โมนส์ วัยว้าวุ่น ซีซั่น 3 เคยเป็นสมาชิกวงดูโอ้ชื่อ PMP สังกัด G.iD ในเครือจีเอ็มเอ็ม แกรมมี่ แต่ปัจจุบันเป็นนักร้องเดี่ยวในสังกัด Dazz Records ในเครือมิวซิกมูฟ ในปี พ.ศ. 2563 ได้เข้าร่วมแข่งขันประกวดร้องเพลงรายการ FanWars ดาวปั้นดาว ทางช่องเวิร์คพอยท์ เอ็นเทอร์เทนเมนท์
ประวัติ.
ภีม ธนบดี เกิดเมื่อวันที่ 11 มีนาคม พ.ศ. 2540 ที่กรุงเทพมหานคร เป็นลูกครึ่งไทย-เวียดนาม จบการศึกษาระดับมัธยมศึกษาจากโรงเรียนร่วมฤดีวิเทศศึกษา ปัจจุบันจบการศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ธนบดี เข้าสู่วงการบันเทิงโดยการเป็นสมาชิกวงดูโอ้ชื่อ พีเอ็มพี ร่วมกับ มาร์คภูมิ - ณฐพนธ์ บัวสาลี สังกัดจีไอดี มีซิงเกิ้ลเปิดตัวคือ ชักช้า และต่อมาค่ายได้ปิดตัวไป นอกจากนี้ยังมีผลงานทางด้านการแสดงหลายเรื่องไม่ว่าจะเป็น STAY ซากะ..ฉันจะคิดถึงเธอ รับบทเป็น เตอร์ ผู้หญิงคนนั้นชื่อบุญรอด รับบทเป็น บุญทำ และฮอร์โมนส์ วัยว้าวุ่น ซีซั่น 3 รับบทเป็น พุทธิพัฒน์ หรือ เต้อ และจากซีรีส์เรื่อง ฮอร์โมนส์ วัยว้าวุ่น ซีซั่น 3 ทำให้เป็นที่รู้จักในวงกว้างมากขึ้นอีกด้วยและทำให้มีผลงานทางด้านการแสดงตามมาอีกหลายเรื่อง ต่อมาได้เข้ามาเป็นศิลปินเดี่ยวในสังกัดเอ็มบีโอ ทีน เอ็นเตอร์เทนเมนท์ และเป็นผู้เข้าแข่งขันรายการ MBO The Idol Game หน้าใหม่ พร้อมเกิด โดยเป็นลูกทีมของโบรกอล์ฟ - พิชญะ นิธิไพศาลกุล อดีตสมาชิกวงดูโอ้ชื่อดัง กอล์ฟ-ไมค์ และยังได้ไปถ่ายทำซีรีส์เรื่อง Halfworlds Season 2 รับบทเป็น ไฟเตอร์ ถือว่าเป็นนักแสดงสัญชาติไทยคนแรกที่ได้รับบทนำใน ซีรีส์ของ HBO
ผลงาน.
เพลง.
พ.ศ. 2557
พ.ศ. 2559
พ.ศ. 2560
Who's still standing

ฮูวอิสสติลสแตนดิ้ง (อังกฤษ: Who's still standing) เป็นเกมโชว์ตอบคำถามแบบ Head to Head เริ่มออกอากาศในสหรัฐอเมริกาเมื่อวันที่ 19 ธันวาคม พ.ศ.2554 จนถึงวันที่ 30 มกราคม พ.ศ.2555 ทางสถานีโทรทัศน์เอ็นบีซี ผลิตรายการโดยอาร์มอร์ซ่าฟอร์แมต สมาร์ทด็อกมีเดีย และยูนิเวอร์แซลเทเลวิชั่น ดำเนินรายการโดย เบน ไบเล่ย์
ลักษณะการแข่งขัน.
แบ่งออกเป็น 2 รอบ คือรอบปกติกับรอบ Speed Round (กรณีเกมของผู้เข้าแข่งขันเสร็จสิ้นแล้วเหลือนักสู้อยู่บนเวทีอย่างน้อย 2 คน) เริ่มเกมนักสู้แต่ละคนยืนประจำหลุมประตูกลของตัวเอง ล้อมรอบผู้เข้าแข่งขันที่ยืนอยู่บนหลุมประตูกลกลางเวที
รอบปกติ.
เริ่มเกมผู้เข้าแข่งขันจะได้รับตัวช่วยในการผ่านไปก่อน 2 ครั้ง หลังจากนั้นให้ผู้เข้าแข่งขันเลือกหมายเลขนักสู้มารอบละ 1 หมายเลขเพื่อดวลหาคนเข้ารอบ-ตกรอบ เริ่มเกมรอบนั้นให้นักสู้ตอบคำถามแรกของรอบนั้นก่อนเป็นคนแรก สลับกับผู้เข้าแข่งขันไปเรื่อยๆ โดยมีเวลาตอบคำถามข้อละ 20 วินาทีผู้เข้าแข่งขันมีใช้ตัวช่วยในการผ่านได้ 2 ครั้ง เมื่อผู้เข้าแข่งขันผ่าน ให้นักสู้อีกคนตอบคำถามนั้นภายใน 20 วินาทีเช่นเดิมถ้าผู้เข้าแข่งขันผ่านแล้วนักสู้ตอบได้คำถามข้อต่อไปนั้นผู้เข้าแข่งขันจะต้องตอบข้อนั้นไป
ลักษณะของแต่ละคำถามนั้นจะมีทั้งประโยคใบ้หรือประโยคคำถาม และตัวคำตอบจะเป็นช่องว่างหลายช่องแล้วแต่จำนวนตัวอักษร เครื่องหมายวรรคตอน ตามที่มีในคำตอบ และจะเติมให้เฉพาะเครื่องหมายวรรคตอนกับตัวอักษรบางตัวเท่านั้น
คนไหนที่ตอบไม่ถูกภายในเวลา 20 วินาทีก็จะตกรอบแล้วตกลงไปจากเวทีด้วยหลุมประตูกลถ้าหากผู้แข่งขันเข้ารอบ ก็จะได้ขโมยเงินที่เรียกว่า "ค่าหัว" ซึ่งจะมีมูลค่าตั้งแต่ $1,000 ถึง $20,000 ซึ่งอยู่ตรงหน้านักสู้แต่ละคน (ขโมยค่าหัวของนักสู้ที่ตกรอบแพ้ผู้เข้าแข่งขัน) แต่ถ้าผู้เข้าแข่งขันตกรอบ ฝ่ายนักสู้ก็จะได้รับเงินรางวัลกลับบ้านไปก่อน $10,000
 (ในรอบที่ 8 หรือ 9 จะได้เงิน $25,000 สำหรับรอบที่ 10 จะได้เงิน $50,000) พร้อมกับนำพานักสู้ที่เหลือเข้ารอบ Speed Round ทันทีแต่ถ้าผู้เข้าแข่งขันทำให้นักสู้ตกรอบได้ 10 คน ก็จะได้เงินรางวัล $250,000 หรือ $500,000 หรือ $1,000,000 ก็ได้
บางรอบในรอบดังกล่าวอาจจะเป็นรอบ Speciality Round ซึ่งเป็นรอบที่มีคำถามคำตอบเป็นสิ่งที่กำหนดล้วนๆ
ผู้เข้าแข่งขันสามารถถอนตัวออกจากการแข่งขันพร้อมกับรับเงินที่สะสมอยู่กลับบ้านไปได้ตั้งแต่ก่อนเกมการดวลรอบที่ 6 ซึ่งจะได้แค่ครึ่งหนึ่งของที่สะสม หรือก่อนเกมการดวลรอบที่ 8 ขึ้นไปซึ่งจะได้ตามที่สะสมทั้งหมด แต่ถ้าเล่นรอบที่ 6 จะได้รับตัวช่วยในการผ่านเพิ่ม 1 ครั้ง
รอบ Speed Round.
หลังจากเสร็จสิ้นเกมของผู้เข้าแข่งขัน (ไม่ว่าผู้เข้าแข่งขันขอถอนตัวแล้วรับเงินสะสมกลับบ้านไปหรือผู้เข้าแข่งขันตกรอบใดๆ ก็ตาม) นักสู้ที่เหลืออย่างน้อย 2 คนขึ้นไปจะได้เข้าไปเล่นรอบ Speed Round 
กติการอบนี้ก็คือ นักสู้แต่ะคนผลัดกันตอบคำถามคนละ 1 คำถามให้ถูกภายในเวลา 10 วินาที เมื่อนักสู้ตอบคำถามถูกต้องได้ภายในเวลา 10 วินาที ก็จะสะสมเข้ากองกลางข้อละ $1,000 (ภายหลังเป็นข้อละ $2,000) แต่ถ้านักสู้คนไหนตอบไม่ถูกภายใน 10 วินาทีก็จะตกรอบ พร้อมกับตกลงไปจากเวทีด้วยหลุมประตูกล แข่งกันแบบนี้ไปเรื่อยๆ จนกว่าจะเหลือนักสู้ยืนอยู่บนเวทีเพียงคนเดียว ก็จะกลับบ้านพร้อมเงินสะสมกองกลางรอบดังกล่าวและเงินที่นักสู้ชนะผู้เข้าแข่งขันทั้งหมด
หมายเหตุ.
กรณีผู้เข้าแข่งขันหรือนักสู้กลับบ้านพร้อมเงินที่ได้รับไปแล้ว ทางรายการจะมี 2 ทางเลือกคือ รับเงินที่ได้แล้วเดินลงไป หรือรับเงินที่ได้แล้วขอตกลงไปในหลุมประตูกล
ดูเพิ่มเติม.
ตกสิบหยิบล้าน Still Standing Thailand
Ņ

ตัวอักษร Ņ (ņ) เป็นรูปแบบตัวหนึ่งของอักษรละติน N ที่มีซิดิลลา (cedilla) อยู่ด้านล่าง โดยถูกใช้ในบริบทที่หลากหลายในสัทอักษรสากลแสดงนี้เสียงโดย 
Ņ เป็นตัวอักษรที่ใช้ในภาษาลัตเวีย
เจมส์ เฮตฟีลด์

เจมส์ แอลัน เฮตฟีลด์  (เกิด 3 สิงหาคม ค.ศ. 1963) เป็นนักดนตรี นักร้อง นักกีตาร์และนักแต่งเพลงชาวอเมริกัน เป็นที่รู้จักในฐานะผู้ร่วมก่อตั้งและสมาชิกคนปัจจุบันของวง เมทัลลิกา โดยทำหน้าที่เป็นนักร้องนำ มือริทึมกีตาร์ และแต่งเพลงหลัก เฮทฟิลด์ ยังเป็นรู้จักในฐานะผู้บรรเลงริทึมกีตาร์อันซับซ้อน แต่หลายครั้งก็เล่นเป็นมือหลักและเล่นในท่อนโซโล่ ทั้งในสตูดิโอและการแสดงสด เฮทฟิลด์ได้ร่วมก่อตั้งวงเมทัลลิกาขึ้นในเดือนตุลาคม ค.ศ. 1981 ภายหลังตอบคำโฆษณาของลาร์ส อุลริช มือกลอง ในหนังสือพิมพ์ท้องถิ่นแห่งลอสแอนเจลิส "เดอะรีไซเคอร์" (The Recycler) ตลอดการทำงานทางดนตรีของเฮทฟิลด์กับเมทัลลิกา ได้รับรางวัลแกรมมีถึง 9 รางวัลและออกสตูดิโออัลบั้มกว่า 9 อัลบั้ม 3 อัลบั้มแสดงสด 4 อีพี และ 24 ซิงเกิลส์
ในปี ค.ศ. 2009 เฮตฟีลด์ ได้ถูกจัดอันดับที่ 8 บนหัวข้อ "100 มือกีตาร์เมทัลที่ยิ่งใหญ่ที่สุด" ในหนังสือโจเอิลแม็กอิเวอร์ (Joel McIver) และจัดอันดับไว้ที่ 24 บนหัวข้อ "100 นักร้องเมทัลที่ยิ่งใหญ่ที่สุด" จากนิตยสาร "ฮิตพาราเดอร์" จากผลโหวตในนิตยสาร "กีตาร์เวิร์ด" (Guitar World) เฮทฟิลด์ ได้จัดอันดับที่ 19 ในฐานะมือกีตาร์ที่ใหญ่ที่สุดตลอดกาล และอันดับที่ 2 (เช่นเดียวกับมือกีตาร์หลัก เคิร์ก แฮมเมตต์) ในหัวข้อ "100 มือกีตาร์เมทัลที่ยิ่งใหญ่ที่สุดตลอดกาล" จากนิตยสารเดียวกันนี้ นิตยสารโรลลิงสโตน ได้จัดอันดับเขาไว้ที่ 87 บนหัวข้อ "นักกีตาร์ที่ยิ่งใหญ่ที่สุดตลอดกาล"
เคิร์ก แฮมเมตต์

เคิร์ก ลี แฮมเม็ตต์ (เกิด 18 พฤศจิกายน ค.ศ. 1962) เป็นนักกีตาร์หลักและนักแต่งเพลงชาวอเมริกันเชื้อสายฟิลิปปินส์ แห่งวงเมทัลลิกา ซึ่งเขาได้เป็นสมาชิกตั้งแต่ปี ค.ศ. 1983 โดยก่อนหน้าเป็นอดีตมือกีตาร์ให้กับเอ็กโซดัส ในปี ค.ศ. 2003 แฮมเม็ตต์ ได้จัดอันดับที่ 11 ในหัวข้อ "100 มือกีตาร์ที่ยิ่งใหญ่ที่สุดตลอดกาล" จากนิตยสารโรลลิงสโตน ในปี ค.ศ. 2009 เขาก็ได้จัดอันดับที่ 15 บนหัวข้อ "100 มือกีตาร์เมทัล" จากนิตยสารโจเอิลแม็กอิเวอร์ (Joel McIver) อีกด้วย
อัยย์ พรรณี

ฐณัณญาญ์ ไอยราถิรศักดิ์ หรือชื่อในวงการคือ อัยย์ พรรณี วีรานุกูล ชื่อเล่นเดิม "'จอย'" เป็นนักร้อง พิธีกร และดีเจชาวไทย เคยเป็นคอรัสให้นักร้องค่ายคีตา เรคคอร์ดส เป็นหนึ่งในสมาชิกวงเดอะ ซิตี้ คอรัส (CU Band) และวงเอ็กซิท (Exit) ในปีพ.ศ. 2536 ภายหลังออกอัลบั้มเดี่ยวในช่วงยุคอัลเทอร์เนทีฟ ภายใต้สังกัดโซนี่ มิวสิค โดยมีผลงานเพลงโด่งดังมากมาย เช่น บอกเขาว่าเจอฉัน, เปิดวิทยุ, ฉันรึเปล่า, หยุดไว้แค่นี้, นานเหลือเกิน, ฉันไม่โง่ เป็นต้น
ผลงาน.
ผลงานอื่น.
รางวัล
โทรทัศน์ทองคำ รายการ ไทยโชว์ ทางสถานีโทรทัศน์ไทยพีบีเอส
โทรทัศน์ทองคำ รายการ ดนตรีกวีศิลป์ ทางสถานีโทรทัศน์ไทยพีบีเอส
ติดตามผลงาน และเรื่องราว ได้ที่ Instagram : ieloveu